OpenLLM-France/wikimedia huggingface dataset:
# Cath Wallace

Catherine C. "Cath" Wallace (1952) és una ecologista de Nova Zelanda i acadèmica que fa conferències d'economia i política pública a la Universitat Victòria de Wellington, i forma part d'organitzacions vinculades amb el medi ambient a Nova Zelanda. Se li va atorgar el Premi Mediambiental Goldman el 1991, gràcies a les seves contribucions per protegir el medi ambient a l'Antàrtida.
Des de 1987 Cath Wallace ha fet conferències a la Universitat Victoria de Wellington sobre economia i política pública, centrant-se en el medi ambient. Durant una dècada va ser la presidenta de les Organitzacions de Conservació del Medi Ambient de Nova Zelanda, (Environment and Conservation Organizations of New Zealand, ECO). ECO és una organització sense ànim de lucre que es preocupa per preservar el medi ambient. Cath Wallace segueix formant part d'ECO.
Wallace va formar part del Consell de IUCN, la Unió Internacional per a la Conservació de la Natura, durant dos mandats. El seu principal focus va ser lluitar perquè es tinguessin presents els costos mediambientals quan es prenguessin decisions nacionals. Ella va impulsar reformes a nivell mediambiental i de polítiques energètiques.
Com a part del seu activisme, va dirigir un moviment de resistència, juntament amb altres activistes, contra interessos empresarials que intentaven restringir l'Acta d'Administració de Recursos (Resource Management Act). Aquesta acta és important per a la protecció dels recursos naturals. Des de la seva posició a ECO, va defensar un canvi en la llei de pesca nacional perquè es gestionés l'ecosistema sencer en comptes de només la pesca de peixos.
Wallace va investigar els efectes de la gestió de quotes pesqueres a Nova Zelanda i va pressionar al Ministeri de Pesca perquè deixés d'infringir les seves responsabilitats mediambientals sota l'Acta de Pesca de Nova Zelanda de 1996. Wallace continua defensant la implementació de fortes polítiques locals mediambientals per tota Nova Zelanda.
Cath Wallace també va ser co-fundadora de la branca de Nova Zelanda de la Coalició Antàrtica i de l'Oceà Antàrtic (Antarctic and Southern Ocean Coalition, ASOC), una aliança internacional que treballa per a la protecció de l'Antàrtida i el rebuig de la Convenció de Minerals de l'Antàrtida. En associació amb ASOC, Wallace va ser lobbista internacional per prohibir l'explotació minera a l'Antàrtida. Un pas important en la protecció de l'entorn antàrtic fou gràcies al Protocol Mediambiental Antàrtic. El protocol designa a l'Antàrtida com "una reserva natural, dedicada a la pau i a la ciència". També conegut com el Protocol de Madrid, va establir regles per a la protecció de l'entorn i la prohibició de l'explotació minera.

## Referències

* 1 2 3 4 5 «Cath Wallace».
* ↑ «About ECO».
# Hemicaranx zelotes

Hemicaranx zelotes és una espècie de peix de la família dels caràngids i de l'ordre dels perciformes.

## Morfologia

Els mascles poden assolir els 35 cm de longitud total.

## Distribució geogràfica

Es troba des de la Baixa Califòrnia (Mèxic) fins al Perú.

## Referències

* ↑ The Taxonomicon
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ned Beatty

Ned Thomas Beatty (Louisville, Kentucky, 6 de juliol de 1937 – Los Angeles, Califòrnia, 13 de juny de 2021) va ser un actor estatunidenc. Va treballar en més de 100 pel·lícules i va estar nominat a un premi Oscar, dos premis Emmy, un MTV Movie Award i un Globus d'Or. Aquestes nominacions van ser producte de la seva actuació en pel·lícules i sèries de televisió com Network (1976), Friendly Fire (1979), Last Train Home (1990), Hear My Song (1991), l'adaptació al cinema de La gata sobre la teulada de zinc (2004) i Toy Story 3 (2010).
Va participar en pel·lícules de gran èxit comercial amb papers com Bobby Trippe a Deliverance (1972), l'advocat Delbert Reese a Nashville (1975), Dardis a All the President's Men (1976), Bob Sweet a L'exprés de Chicago, Edwards a L'exorcista 2: L'heretge (1977), Otis, el sequaç de Lex Luthor, a Superman (1978) i Superman II (1980), Sydney Morehouse a The Toy (1982), Borisov i Pavel Petrovic a The Fourth Protocol (1987), el presentador Ernest Weller a Repossessed (1990), el pare de Rudy Ruettiger a Rudy (1993), el detectiu McNair a Just Cause (1995), Dexter Wilkins a Life (1999), l'agutzil a Where the Red Fern Grows (2003), el corrupte senador Charles F. Meachum a Shooter (2007), el congressista Doc Long a Charlie Wilson's War (2007) i la veu de l'antagonista Lots-O'-Huggin' Bear a Toy Story 3 (2010).

## Referències

* ↑ «Ned Beatty Biography» (en anglès). Filmreference.com.
# Pleurostigmòfors

Els pleurostigmòfors (Pleurostigmophora) són un clade de quilòpodes que agrupa tots els seus ordres menys Scutigeromorpha. Se subdivideix en els clades Lithobiomorpha i Phylactometria.

## Taxonomia

La subclasse Pleurostigmophora quatre ordres i nombroses famílies:

### Subclasse Pleurostigmophora Verhoeff, 1901

* Ordre Lithobiomorpha Pocock, 1895
** Família Henicopidae
** Família Lithobiidae
* Ordre Craterostigmomorpha Pocock, 1902
** Família Craterostigmidae Pocock, 1902
* Ordre Scolopendromorpha Pocock, 1895
** Família Cryptopidae Kohlrausch, 1881
** Família Mimopidae Lewis
** Família Plutoniumidae Bollman, 1893
** Família Scolopendridae Leach, 1814
** Família Scolopocryptopidae Pocock, 1896
* Ordre Geophilomorpha Pocock, 1895
** Família Aphilodontidae Silvestri, 1909
** Família Ballophilidae Cook, 1896
** Família Dignathodontidae Cook, 1896
** Família Eriphantidae Crabill, 1970
** Família Geophilidae Leach, 1815
** Família Gonibregmatidae Cook, 1896
** Família Himantariidae Bollman, 1893
** Família Linotaeniidae
** Família Macronicophilidae Verhoeff, 1925
** Família Mecistocephalidae Bollman, 1893
** Família Neogeophilidae Silvestri, 1818
** Família Oryidae Cook, 1896
** Família Schendylidae Cook, 1896

## Referències

* ↑ Minelli, A. 2011. “Class Chilopoda, Class Symphyla and Class Pauropoda. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness”. Zootaxa, 3148: 157-158.
# Nitroglicerina

La nitroglicerina és un explosiu molt inestable, de fórmula C₃H₅N₃O$_9$. És una molècula de glicerina (C₃H₅(OH)₃) en què s'han substituït tres àtoms d'hidrogen amb tres grups nitro (NO₂): C₃H₅(O(NO₂))$_{3.}$ La seva composició fa que cremi molt ràpidament fent una gran explosió segons la reacció següent:
4C₃H₅N₃O$_9$ → 6N₂ + 12CO + 10H₂O + 7O₂

## Vegeu també

* Nitroglicerina (fàrmac)
* Goma-2

## Referències

* ↑ «Nitroglicerina» (pdf) (en castellà). Hospital Universitario de La Princesa. Arxivat de l'original el 2022-01-18. [Consulta: 16 gener 2022].
* ↑ Diaz, Hilen «Còpia arxivada». Química. La ciencia central. Arxivat de l'original el 2022-08-02 [Consulta: 16 gener 2022].
# Pedro Tragter

Pedro Tragter (Epse, 10 de juliol de 1968) és un ex-pilot de motocròs neerlandès, Campió del Món de 125cc amb Suzuki el 1993.
Tragter començà a practicar de petit, amb el seu oncle Herman Tragter (antic pilot en categoria sènior). El 1981, a 12 anys, debutà en curses de motocròs amb una Kawasaki de 80 cc, iniciant una reeixida carrera en aquest esport que el portà a obtenir quatre tercers llocs finals al Mundial i un títol de Campió del Món. D'ençà del 2001 competeix en enduro, havent format part de l'equip neerlandès als ISDE del 2005, celebrats a Považská Bystrica (Eslovàquia). En aquesta disciplina ha guanyat dos Campionats dels Països Baixos de 125cc i ha obtingut dues medalles als ISDE.

## Palmarès al Campionat del Món de Motocròs

| Any | Motocicleta | 250cc | 125cc |
| 1987 | Honda | - | 6è |
| 1988 | Honda | - | 3r |
| 1989 | Suzuki | - | 13è |
| 1990 | Suzuki | - | 7è |
| 1991 | Suzuki | - | 3r |
| 1992 | Suzuki | - | 3r |
| 1993 | Suzuki | - | 1r |
| 1994 | Suzuki | - | 3r |
| 1995 | Suzuki | 6è | - |
| 1996 | Suzuki | 10è | 24è |
| 1997 | Honda | 13è | - |

## Referències

* ↑ «Profile - Pedro Tragter» (en anglès). bestsports.com.br. [Consulta: 19 octubre 2010].
* 1 2 3 «Profiel van Pedro Tragter» (en neerlandès). jt-team.nl. [Consulta: 19 octubre 2010].

## Enllaços externs

* Imatge de Tragter amb la Husqvarna en una prova d'enduro el 2003
Campions del Món de MX2$^1$ :
1973 - Malherbe
1974 - Malherbe
1975 - Rahier
1976 - Rahier
1977 - Rahier
1978 - Watanabe
1979 - H. Everts
1980 - H. Everts
1981 - H. Everts
1982 - Geboers
1983 - Geboers
1984 - Rinaldi
1985 - Vehkonen
1986 - Strijbos
1987 - V. den Berk
1988 - Bayle
1989 - Parker
1990 - Schmit
1991 - S. Everts
1992 - Albertyn
1993 - Tragter
1994 - Moore
1995 - Puzar
1996 - Tortelli
1997 - Chiodi
1998 - Chiodi
1999 - Chiodi
2000 - Langston
2001 - Dobb
2002 - Maschio
2003 - Ramon
2004 - Townley
2005 - Cairoli
2006 - Pourcel
2007 - Cairoli
2008 - Rattray
2009 - Musquin
2010 - Musquin
2011 - Roczen
2012 - Herlings
2013 - Herlings
2014 - Tixier
2015 - Gajser
2016 - Herlings
2017 - Jonass
2018 - Prado
2019 - Prado
2020 - Vialle
2021 - Renaux
2022 - Vialle
2023 - Adamo :
$^1$Del 1975 al 2003, era el Campionat del Món de Motocròs 125cc (en cursiva, els Campionats d'Europa previs al mundial). :
# Catgas

Catgas Energia, amb denominació oficial Catgas Energia SA, és una empresa del sector de l'energia que opera principalment a Catalunya. L'objectiu de l'empresa és comercialitzar gas natural, gas propà i electricitat. Es constituí el 21 de gener de 1997 amb el nom de GRANPERGAS SA.
L'empresa patrocinà el Futbol Sala Garcia de Santa Coloma de Gramenet des del 30 de juny de 2015 fins a la temporada 2017-2018, en què a causa de la polèmica per l'ús del color groc en la imatge corporativa de l'empres, la directiva del club decidir no donar continuïtat al contracte.

## Referències

* ↑ «Catgas Energia deixarà de patrocinar el futbol sala "pels esdeveniments" polítics». Ara.cat.

## Enllaços externs

* Catgas - Lloc web oficial
# Barghe

Barghe és un municipi italià de la província de Brescia, a la regió de Llombardia.

## Enllaços externs

* Pàgina web oficial de Barghe (en italià)

## Referències

* ↑ Comuni-Italiani.it. «Elenco Comuni Provincia di Brescia» (en italià). [Consulta: 14 febrer 2021].
# Hemichromis fasciatus

Hemichromis fasciatus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 20,4 cm de longitud total.

## Distribució geogràfica

Es troba a l'Àfrica Occidental, a la conca del riu Nil, des del llac Txad fins al riu Ituri (conca del riu Congo) i al curs superior del riu Zambesi. Fou introduït l'any 1970 a Villach (Àustria).

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Teugels, G.G. i D.F.E. Thys van den Audenaerde, 1992. Cichlidae. p. 714-779. A: C. Levêque, D. Paugy i G.G. Teugels (eds.) Faune des poissons d'eaux douces et saumâtres d'Afrique de l'Ouest. Volum 2. Coll. Faune Tropicale núm 28. Musée Royal de l'Afrique Centrale, Tervuren, Flandes i O.R.S.T.O.M., París, 902 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Moskvinita-(Y)

La moskvinita-(Y) és un mineral de la classe dels silicats.

## Característiques

La moskvinita-(Y) és un ciclosilicat de fórmula química Na₂K(Y,REE) [Si₆O$_{15}$], on l'itri pot ser reemplaçat per altres terres rares. Va ser aprovada com a espècie vàlida per l'Associació Mineralògica Internacional l'any 2002. Cristal·litza en el sistema ortoròmbic. La seva duresa a l'escala de Mohs és 5.
Segons la classificació de Nickel-Strunz, la moskvinita-(Y) pertany a «09.CD - Ciclosilicats, amb dobles enllaços de 3[Si₃O$_9$]$^{6-}$", sent l'única espècie d'aquesta família.

## Formació i jaciments

Es troba en una pegmatita de gra gruixut de reedmergnerita. Va ser descoberta a la glacera Darai-Pioz, al mont Tien Shan (Tadjikistan), on sol trobar-se associada a altres minerals com: teliuixenkoïta, shibkovita, polilitionita, microclina, leucofanita, kentbrooksita, hialotequita i albita. També ha estat descrita al dipòsit d'urani de Kvanefjeld, al complex intrusiu d'Ilímaussaq (Kujalleq, Groenlàndia).

## Referències

* ↑ «Moskvinite-(Y)» (en anglès). Mindat. [Consulta: 3 octubre 2016].
# Poeciliopsis pleurospilus

Poeciliopsis pleurospilus és un peix de la família dels pecílids i de l'ordre dels ciprinodontiformes.

## Hàbitat

És una espècie d'aigua dolça.

## Distribució geogràfica

Es troba a Nord-amèrica.

## Referències

* ↑ «Poeciliopsis pleurospilus». Catalogue of Life. (anglès) (anglès)
* ↑ FishBase (anglès)
* ↑ FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
* uBio (anglès)
# Nitromagnesita

La nitromagnesita és un mineral de la classe dels carbonats. Rep el seu nom de la seva composició química, sent un nitrat de magnesi.

## Característiques

La nitromagnesita és un carbonat de fórmula química Mg(NO₃)₂·6H₂O. Cristal·litza en el sistema monoclínic. Es troba floculant o en eflorescències terrosses; també en estalactites o en crostes. Els cristalls sintetitzats artificialment són llargs i prismàtics [001], amb {001} i {110} dominants. Segons la classificació de Nickel-Strunz, la nitromagnesita pertany a «05.N - Nitrats amb H₂O» juntament amb la nitrocalcita.

## Formació i jaciments

És un rar dipòsit de coves en humitats fins de fins a un 78%, típicament format com un lixiviat del guano del ratpenat; pot ser un component de les sals mixtes. Sol trobar-se associada a la nitrocalcita. Va ser descoberta l'any 1835 a la cova Nicajack, al comtat de Marion (Tennessee, Estats Units).

## Referències

* ↑ «Nitromagnesite» (en anglès). Mindat. [Consulta: 5 maig 2016].
* 1 2 «Nitromagnesite» (en anglès). Handbook of Mineralogy. [Consulta: 5 maig 2016].
# STS-114

La missió STS -114 del Transbordador espacial Discovery va ser llançada a les 10:39 EDT (14:39 UTC), el 26 de juliol de 2005. El llançament es va produir 907 dies després del desastre del transbordador espacial Columbia (1 febrer de 2003). Es va realitzar tot i no haver resolt unes anomalies amb el sensor de fuel del tanc extern; aquestes anomalies havien impedit el llançament des del 13 de juliol, data originalment programada. La missió es va completar el 9 d'agost de 2005. A causa de la meteorologia al Centre Espacial Kennedy, el transbordador va aterrar a la Base Aèria Edwards, Califòrnia, un lloc secundari.
El problema que va causar la destrucció del Columbia - enderrocs separats del tanc externs durant l'ascens - inesperadament va tornar a succeir durant el llançament del Discovery. A causa d'això, la NASA va decidir el 27 de juliol posposar els vols futurs del transbordador fins a realitzar modificacions en el maquinari.

## Tripulació

* Eileen M. Collins (4), Comandant
* James Kelly (2), Pilot
* Soichi Noguchi (1), especialista de missió
* Stephen K. Robinson (3), especialista de missió
* Andrew Thomas (4), especialista de missió
* Wendy Lawrence (4), especialista de missió
* Charles Camarda (1), especialista de missió
Entre parèntesis, el nombre de missions de l'astronauta, inclosa la STS-114

## Paràmetres de la missió

* Massa:
** El trasborador al despegar: 121.483 kg
** El trasborador a l'aterrar :102.913 kg
** Càrrega: 12.477 kg
* Perigeu: 350 km
* Apogeu: 355 km
* Inclinació: 51,6°
* Període: 92,6 min

## La missió

La missió STS-114 va marcar el retorn als vols del transbordador espacial després del desastre del Columbia, sent el segon vol amb una comandant (Eileen Collins, qui també ho va ser en la missió STS-93). La STS-114 inicialment s'anava a desenvolupar a bord de l'Atlantis, però una fallada en el sistema de frenada conduir a la NASA a elegir el Discovery com a vehicle per a la missió. Disset anys abans, el Discovery havia estat també el primer vol d'un transborador després del desastre del Challenger. Aquesta missió va ser classificada com vol logístic 1. A part de repartir subministraments, el transbordador va reemplaçar un dels giroscopi de control de moment de la ISS. A més, la STS-114 va transportar el mòdul logístic multipropòsit Raffaello, fabricat per l'Agència Espacial Italiana, la plataforma d'emmagatzematge extern-2 i va desplegar el MISSE 5 a l'exterior de l'estació

## Referències

* ↑ «Mission: STS-114/LF1» (en anglès), 2005. Arxivat de l'original el 14 de juliol 2005. [Consulta: 10 desembre 2013].

## Vegeu també

* Transbordador espacial
* Transbordador espacial Discovery

## Enllaços externs

* Camí cap a la pista d'aterratge
* Programa de llançaments Arxivat 2006-10-18 a Wayback Machine.
* Return to flight Arxivat 2007-02-17 a Wayback Machine. (inclou imatges addicionals del tanc extern Arxivat 2012-11-04 a Wayback Machine.)
# Trofeu Catalunya Internacional 2011

El Trofeu Catalunya Internacional 2011 va enfrontar el dia 30 de desembre del 2011 la Selecció de futbol de Catalunya amb la Selecció de futbol de Tunísia, un partit disputat a l'Estadi Olímpic Lluís Companys, que va acabar amb un empat a 0 gols, fet que no es donava des del 1915.
Al minut 20 i 14 segons, un grup nombrós d'aficionats va aixecar les banderoles lliurades per la Plataforma Pro Seleccions Esportives Catalanes amb el lema «Catalunya al mundial Brasil 2014».
Malgrat l'empat, la selecció catalana va cedir a Tunísia el trofeu Catalunya Internacional en una clara mostra de fair play. El premi del millor jugador del partit, basat en la votació dels periodistes, va ser per Bojan Krkic.

## Jugadors de Catalunya

* Porters: Víctor Valdés (Kiko Casilla, m. 52).
* Defenses: Sergio Juste (Martín Montoya, m. 46), Andreu Fontàs, Gerard Piqué (Raúl Rodríguez, m. 46), Dídac Vilà (Marc Muniesa, m. 46).
* Migcampistes: Xavi Hernàndez (Sergi Roberto, m. 46), Sergio Busquets (Jordi Amat, m. 46), Cesc Fàbregas (Joan Verdú, m. 46).
* Davanters: Ferran Corominas (Isaac Cuenca, m. 46), Sergio García (Álvaro Vázquez, m. 46), Bojan Krkic (Albert Puigdollers, m. 74).
Entrenador: Johan Cruyff

## Detalls del partit

30 de desembre de 201119 h
Catalunya
0-0
Tunísia
Estadi Olímpic Lluís Companys, Barcelona 36.545 espectadors Álvarez Izquierdo (Catalunya) :
| Catalunya | Tunísia |

## Vegeu també

* Trofeu Catalunya Internacional

## Referències

* 1 2 3 «Catalunya empata amb Tunisía (0-0) amb un Estadi Lluís Companys amb 36.500 espectadors». CCMA, 31-12-2011. [Consulta: 12 juny 2017].
* ↑ Golzalbo, Álex. «Cruyff disposarà de la selecció catalana més potent de la història». Ara, 23-12-2011. [Consulta: 12 juny 2017].
* ↑ Ruiz Marull, David «Catalunya empata con Túnez en el tradicional amistoso navideño». La Vanguardia, 30-12-2011 [Consulta: 12 juny 2017].
* 1 2 «Crònica Catalunya-Tunísia». CCMA, 30-12-2011 [Consulta: 12 juny 2017].
# Hemichromis angolensis

Hemichromis angolensis és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 11 cm de longitud total.

## Distribució geogràfica

Es troba a Àfrica: Angola.

## Referències

* ↑ Peters, W. (C. H.) 1857. [Neue Gattung von Chromiden.]. Monatsb. Akad. Wiss. Berlín, 1857: 403.
* ↑ BioLib (anglès)
* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Daget, J., J.-P. Gosse, G.G. Teugels i D.F.E. Thys van den Audenaerde (eds.) 1991 Incertae sedis. p. 544-545. A: J. Daget, J.-P. Gosse, G.G. Teugels i D. F. E. Thys van den Audenaerde (eds.) Checklist of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 4.
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Moskovka

Moskovka (en rus: Московка) és un poble de l'óblast de Lípetsk, a Rússia, que el 2011 tenia 332 habitants. Pertany al districte rural d'Úsman.

## Referències

* ↑ «Комсомольская правда». «В Липецкой области в селе сгорело 103 дома». Николай Боков, 30 июля 2010. Проверено 01-08-2010
# Poeciliopsis prolifica

Poeciliopsis prolifica és un peix de la família dels pecílids i de l'ordre dels ciprinodontiformes. Va ser descrit per l'ictiòleg nord-americà Robert R. Miller el 1960.

## Morfologia

Els adults poden assolir els 2 cm de longitud total.

## Distribució geogràfica

Es troba a Mèxic.

## Referències

* ↑ Miller, Robert Rush «Four new species of viviparous fishes, genus Poeciliopsis, from northwestern Mexico» (en anglès). Ocasional Papers. University of Michigan, 619, 1960, pàg. 5-11.
* 1 2 Henrik, Carl. «Poeciliopsis prolifica Miller, 1960 Blackstripe livebearer» (en anglès). Fishbase.
# Nitroplumbita

La nitroplumbita és un mineral de la classe dels carbonats.

## Característiques

La nitroplumbita és un nitrat de fórmula química [Pb₄(OH)₄](NO₃)₄. Va ser aprovada com a espècie vàlida per l'Associació Mineralògica Internacional l'any 2021 i publicada l'any següent. Cristal·litza en el sistema monoclínic.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb els números de catàleg: 76147 i 76148.

## Formació i jaciments

Va ser descoberta a la mina Burro, situada al districte miner de Slick Rock, dins el comtat de San Miguel (Colorado, Estats Units). Aquesta mina estatunidenca és l'únic indret de tot el planeta on ha estat descrita aquesta espècie mineral.

## Referències

* ↑ «Nitroplumbite» (en anglès). Mindat. [Consulta: 24 maig 2022].
* ↑ Kampf, Anthony R.; Hughes, John M.; Nash, Barbara P.; Marty, Joe «Nitroplumbite, [Pb4(OH)4](NO3)4, a New Mineral with Cubane-Like [Pb4(OH)4]4+ Clusters from the Burro Mine, San Miguel County, Colorado, USA». The Canadian Mineralogist, 60, 5, 24-08-2022, pàg. 787–795. DOI: https://doi.org/10.3749/canmin.2200009 [Consulta: 16 novembre 2022].